ಸೌದಿ ಅರೇಬಿಯಾ: ಇಕಾಮಾ, ವೀಸಾ, ವಿಸಿಟ್ ವೀಸಾಗಳ ಮಾನ್ಯತೆ ಮುಂದುವರಿಕೆ ರಿಯಾದ್: ಇಕಾಮಾಗಳು ವಾಸ್ತವ್ಯ ಪರವಾನಿಗೆ, ನಿರ್ಗಮನ ಮತ್ತು ಮರುಪ್ರವೇಶ ವಿಸಾಗಳು ಹಾಗೂ ಸದ್ಯ ಸೌದಿ ಅರೇಬಿಯಾದಲ್ಲಿ ಪ್ರಯಾಣ ನಿಷೇಧ ಭೀತಿಯನ್ನು ಎದುರಿಸುತ್ತಿರುವ ವಿಸಿಟ್ ವೀಸಾ ಹೊಂದಿರುವವರ ಮಾನ್ಯತೆಗಳನ್ನು 2021ರ ಜೂನ್ 2ರವರೆಗೆ ಉಚಿತವಾಗಿ ವಿಸ್ತರಣೆ ನಡೆಸಲಾಗುವುದು ಎಂದು ಸೌದಿ ರಾಜ ಮನೆತನ ಹೇಳಿಕೆ ನೀಡಿದ್ದಾಗಿ ssaudigazette ವರದಿ ಮಾಡಿದೆ. ಕಿಂಗ್ ಸಲ್ಮಾನ್ ರವರ ನಿರ್ದೇಶನದ ಮೇರೆಗೆ ಹಣಕಾಸು ಸಚಿವಾಲಯ ನೀಡಿದ್ದ ಇಕಾಮಾ ಮತ್ತು ವೀಸಾಗಳ ಮಾನ್ಯತೆಯ ಅವಧಿಯನ್ನು ಉಚಿತವಾಗಿ ವಿಸ್ತರಿಸುವುದು. ಇದು ಇಲ್ಲಿನ ನಾಗರಿಕರು ಮತ್ತು ನಿವಾಸಿಗಳ ಸುರಕ್ಷತೆಯನ್ನು ಖಚಿತಪಡಿಸುವ ಸಲುವಾಗಿ ಹಾಗೂ ಅವರ ಮೇಲಿನ ಆರ್ಥಿಕ ಪರಿಣಾಮಗಳನ್ನು ತಗ್ಗಿಸುವ ಪ್ರಯತ್ನದ ಒಂದು ಭಾಗವಾಗಿದೆ ಎಂದು ಅವರು ತಿಳಿಸಿದ್ದಾಗಿ ವರದಿ ಉಲ್ಲೇಖಿಸಿದೆ.